Die faktor en #ToeValLig – Lekkervurigeaffêre
Die plek waar ek woon, My Afrikaans, Natuurverskynsels
Date: November 13, 2021Author: Lekkervurigeaffêre 13 Comments
Ek is baie lief vir my kombuis. Hier kook en smook ek na hartelus my liefde vir my mens uit. Die vertrek is groot. In 'n lang reghoek is die breekgoedkaste en yskaste en kombuistafel en spenskas tuis en dan so om die hoek loop 'n sloop wat eens 'n stoep was, met bykans 5 m venster waar die pottekas, stoof en opwasbak spasie met 'n lekker werkblad deel. Die baie venster maak dat ek meestal kos-gim doen. Dit bak warmer as 'n sauna in die Laeveld. Ons het die kombuis met sulke sjokoladebruin vertikale blinders geërf. 'n Yl verweer teen die son se felle aanslag van 12h00 tot sonsaktyd. Maar ek kla nie, ek woon lekker vir jare.
Nou die oggend net so met die eerste lig stap ek om die voëltjiekos te gaan haal en ligprikke in die blinders tref my oog. Daar is 'n horde gate in die blinders. Ek stap geskok nader. Sal daar 'n meneer sit en lekker met sy kloue snipper aan nog in blinder. Agt stroke het hy reeds deurgewei. Dit lyk soos 'n boorkewer van 'n aard. Ek is nie 'n kenner nie. Hy is gou met Doomwalms na die anderkant. Faktor is nou sy naam.
Ek wil ontsteld wees. Danksy Covid het ons geldboom ophou oorvloedige vrugte dra. Sommer net vervang wat breek of stukkend raak is lank nie meer hoe ons leef nie. Rots en Bab en ek sit koppe bymekaar. Ons kan die 5m blinders vervang, ons kan gordyne hang, of kom ons sit 'n afdakkie op. 'n"Awning" soos die Ingelse sê. Ons kan self die raampie vervaardig, en dan kan ons stoffeervriendin die seiltjie maak. Daar word navorsing gedoen en ons afdak plan is vir ons beperkte begroting sakpas.
Die afdakkie is nou 'n week op.
Dankie meneer faktor…die lig val mooi danksy jou. Toevallig dat die kewer in die huis kon inglip, nee #ToeValLig, om vir my 'n nuwe uitkyk te gee.
Die son klits nie meer die vensters raak nie, die vensters is aan kleding naak en oop, wyd oop. Die bergbries vloei nou heerlik daardeur. Die huis is koeler. My kos-gimmery op 'n einde.
Vreugde om die natuur te kan sien terwyl die seepborrels in die opwasbak reënboog, en ek ook hoop in die opwasbak kan raak lees. Laat jou liggie skyn.
Previous Previous post: #Woordwarrel 11November 2021:Nuwe spookwoorde
13 thoughts on "Die faktor en #ToeValLig"
Van 'n kewer tot 'n meer gerieflike kombuis. Dit is 'n goeie storie!
Soms kom goeie dinge uit sleg. Dankie vir die inloer.
Die Faktor wat gelei het tot groter dinge 😊 Jou tuin lyk net so gesellig soos wat jou kombuis klink. Lekker gelees, dankie.
Dis 'n vreugde, het nou net daar gestaan en vir die reën gekyk.
Kyk nou net watter guns het daai gog jou bewys! Dit lyk so mooi en jy is briljant met jou oulike bekers so in die skottelgoedwater.
Die boodskap in die skottelgoedwater was ook ToeValLig. 😉
Lekker gespeel met ToeValLig. Ek soek ook so n sonskerm by my sitkamervenster. Die bloedige middagson is onuithoubaar hier in vol somer. Een geluk, die boom wat munisipaliteit op sypaadjie geplant het het so gegroei dat selfs die pruimboom nie son kry nie. So n houtboorder is n pes. Lekker kook in jou koel kombuis.
Dankie Scrapy. Ek het gistermiddag voor die venster gestaan en 'n haelstormpie kon bekyk dansky due afdakkie, en die mynas is vies, want nou sien ek as hulle die vinke en swaeltjies terroriseer. Het 'n potdeksel en staallepel byderhand om hulle te verwilder. 😉
Goed vir jou om daardie mynas te verjaag hul is beslis nie welkom nie. Goeie idee van deksel en lepel. Wonder of die katt sal skrik as ek op n deksel slaan. Moet eintlik bottels water in bome hang. Hul wieps teen my blommetjies en nou staan daar net bruin dooie stingels.
Help bottles water vir katte ook? Dag dit word netnop Gras neergesit om honde poewery te keer. Mpet vir Hester se friend by Coffin Dodgers laat weet…😉
Nee wat katte het nie 'n saak nie. Ek wil 'n stuk lyn of tou aan bottel sit om hom te tip nes die kat sy lyf in die bedding sit. Dis my bure se katte en volgens haar vang hul nie die voëltjies nie! Tussentyd is hier geen voëltjie hier tesien nie. Maar die gebruik van beddings vir hul toilet maak my briesend.